Kad pūcei aste ziedēs

"Kad pūcei aste ziedēs" ir 2006. gadā izdotais latviešu rokgrupas "Dzelzs Vilks" septītais albums. Albumā ir iekļautas 12 dziesmas, kas rakstītas deju izrādei "Kad pūcei aste ziedēs jeb halucinogēnās dejas". Albums ir netipisks grupai "Dzelzs Vilks", tajā visas dziesmas ir bez teksta un vokāla. Albums "Kad pūcei aste ziedēs" tika izvirzīts 2006. gada Latvijas Mūzikas ierakstu gada balvai kā labākais instrumentālās, filmu vai teātra mūzikas albums.

 Dziesmu saraksts 
 "2004. gada pavasaris"
 "Viss-izgāzējs"
 "Zem atmiņām"
 "Zvans no nekurienes"
 "Tauriņš, vabolis un pūce"
 "Marts bez sniega"
 "Zvans no kurienes"
 "Guntis un Ilze"
 "Psihoterapeita launags"
 "Viņas ir prom"
 "Visapgāzējs"
 "Neteikšu nevienam"

Kategorija:Dzelzs Vilks albumi
Kategorija:2006. gada albumi